Source: http://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_3012018/Mikkelin_kaupungin_hissiavustukset_vuonn(7285)
Timestamp: 2019-11-15 03:35:36+00:00

Document:
Mikkelin kaupungin hissiavustukset vuonna 2018 esteettömyyden parantamiseksi asuinkerrostaloissa | Mikkeli
Kokous 30.1.2018
Mikkelin kaupungin hissiavustukset vuonna 2018 esteettömyyden parantamiseksi asuinkerrostaloissa
Kaupunkiympäristölautakunta, kokous 30.1.2018
§ 7 Mikkelin kaupungin hissiavustukset vuonna 2018 esteettömyyden parantamiseksi asuinkerrostaloissa
MliDno-2018-30
Mikkelin kaupungin hissiavustukset
Kaupunginhallitus 15.5.2016 § 192 ja kaupunginvaltuusto 23.5.2016 § 66 ovat päättäneet kokouksissaan valtuustoaloitteen hissien rakentamisen tukemisesta rakentamiskustannuksista vanhoihin kerrostaloihin rakennettavissa hisseissä ja päättäneet 90 000 € määrärahan varaamisesta vuoden 2017 talousarvioon.
Vuonna 2017 saapui kolme hissiavustusta, joihin kaikkiin myönnettiin hissiavustus. Määrärahasta käytettiin 52 476 €. Mikkelin hissiavustusten myöntöperusteina oli, että ARA oli myöntänyt oman hissiavustuksen kohteeseen. Avustuksen maksatuksen perusteena oli, että hissien rakentamiskustannuksista tuli olla maksettu vähintään avustuksen verran vuoden 2017 loppuun mennessä. Edellä mainitulla avustusten käsittelyllä ei uusia hankkeita saatu käynnistettyä, vaan avustukset ohjautuivat jo rakentamispäätöksissä oleviin hankkeisiin.
Valtioneuvosto on vuonna 2013 tehnyt periaatepäätöksen Ikääntyneiden asumisen kehittämisohjelmasta vuosille 2013–2017. Ohjelman mukaan maassamme tarvitaan miljoona esteetöntä ja turvallista asuntoa vuoteen 2030 mennessä, jos tavoite on, että kotona asuu vähintään 92 prosenttia yli 75-vuotiaista ja lähes kaikki sitä nuoremmat henkilöt. Tällä hetkellä esteettömien asuntojen tavoitteesta on olemassa noin kolmasosa. Viime vuosien keskimääräisellä rakentamisvauhdilla ja nykymääräysten mukaan rakentaen voitaisiin vuoteen 2030 mennessä saada aikaan toinen kolmasosa. Viimeinen kolmasosa edellyttäisi olemassa olevien rakennusten laajamittaisia esteettömyyskorjauksia mukaan lukien hissien jälkiasennukset. Periaatepäätöksessä todetaan, että vuonna 2011 lähes 90 prosenttia yli 75-vuotiaista asui kotona. Heistä lähes 80 prosenttia asui omistusasunnossa, joista noin 44 prosenttia kerrostalossa. Asuinrakennusten esteettömyydellä on periaatepäätöksen mukaan suuri merkitys iäkkäiden kotona asumisen mahdollistajana. Esteelliset rakennukset ja lähiympäristöt heikentävät iäkkäiden arjessa selviytymistä ja lisäävät tapaturmia.
Rakennusvalvonnan talousarviossa on varattu 90 000 € määräraha hissiavustuksiin vuodelle 2018. Hissiavustuksen tarkoituksena on esteettömyyden parantaminen vanhoissa hissittömissä asuinrakennuksissa. Ikääntyvien kotona asumisen edistämiseksi hissien asentaminen olemassa olevaan asuntokantaan on osoittautunut tehokkaaksi toimenpiteeksi.
Mikkelin kaupungin hissiavustuksen käsittely ja myöntöperusteet vuonna 2018
Hissiavustusten käsittelyä on hoitanut vuonna 2017 johtava rakennustarkastaja asumispalveluissa tapahtuneen eläkkeelle siirtymisen vuoksi. Asumispalveluiden asiat käsitellään jatkossa kaupunkikehitysyksikössä uuden organisaation mukaisesti. Kaupunkikehitysyksikön viranhaltijan toimiva palvelupäällikkö tulee hoitamaan asumispalveluihin liittyvät asiat. Hissiavustuksiin liittyvät asiat vuonna 2018 valmistelee ja päättää jatkossa palvelupäällikkö. Asioiden valmistelusta siihen saakka vastaa johtava rakennustarkastaja. Maksumääräykset hyväksyy johtava rakennustarkastaja rakennusvalvonnan määrärahoista suoritettavista maksuista vuodelta 2018.
Vuonna 2018 hissiavustuksia esitetään myönnettäväksi vanhoihin asuinkerrostaloihin asennettaviin jälkiasennettaviin hissien suunnitteluun. Suunnittelussa ja rakentamisessa on huomioitava esteetön kulku rakennuksen ulkosisäänkäynniltä huoneistoon asti. Hissiavustusta myönnetään enintään15 000 € / avustettavan yhtiön suunnittelukohde suunnittelutyöhön käytettyjen kustannusten mukaisesti. Avustusta ja sen maksua haetaan hakemuksella, jonka liitteenä on suunnittelutyöstä suoritetut maksutositteet, avustusta hakevan yhtiön kaupparekisteriote sekä taloyhtiön tilinumero. Avustushakemuksen allekirjoittaa yhtiön nimenkirjoittaja. Hakemukset tulee toimittaa Mikkelin kaupungille viimeistään 1.11.2018 mennessä. Avustuksia käsitellään ja myönnetään määrärahan puitteissa saapumisjärjestyksessä. Hissiavustusten hakuaika on jatkuva. Hakuaika alkaa, kun hissiavustuspäätös on lainvoimainen ja hissiavustuksista on tiedotettu.
Mikkelin kaupunki myöntää esteettömyyden parantamiseksi vanhoihin asuinkerrostaloihin rakennettavien hissien suunnitteluun avustusta enintään 15 000 € / avustettavan yhtiön suunnittelukohde. Rakennusvalvonnan tulosalueelle vuodelle 2018 varattu määräraha on 90 000 €. Avustus maksetaan suunnittelutyöhön käyttettyjä maksutositteita vastaan. Avustukset käsittelee kaupunkikehitysyksikön palvelupäällikkö.
Rakennusvalvonta/johtava rakennustarkastaja, kaupunkikehitys/palvelupäällikkö
§ 5 Torisäännön tarkastaminen
§ 6 Toritaksan uudistaminen vuodelle 2018
§ 8 Puutavarainventaario 31.12.2017
§ 9 Visulahden pohjoisosan asemakaava ja asemakaavan muutos
§ 10 Valtuustoaloite Mikkelin Juvantien saattamisesta turvallisemmaksi ja kaupunkiympäristöön sopivammaksi tieosuudeksi
§ 11 Rakentamisurakka, Rantavuolingonkatu plv 240-350, Vemmelkaari plv 80-275 ja Niilonkaari plv 0-190
§ 12 Mikkelin kaupungin joukkoliikenteen Waltti-lippujärjestelmään kytkettävät itsepalvelukassat
§ 13 Mikkelin kaupungin joukkoliikenteen Waltti-lippujärjestelmän mobiililippu
§ 14 Käyttösuunnitelma 2018, Kaupunkiympäristölautakunta
§ 15 Lausunto liikenne- ja viestintäministeriön kävelyn ja pyöräilyn edistämisohjelmasta
§ 16 Vuonna 2018 luovutettavat tontit
§ 17 Tontin 491-28-59-1 myyminen / Ponsse Oyj
§ 18 Tonttien 491-9-16-13 ja 491-9-16-14 myyminen / Mikalo Oy
§ 19 Tikkalan uuden kaava-alueen teollisuustonttien hinnoittelu

References: § 7
 § 192
 § 66

§ 5

§ 6

§ 8

§ 9

§ 10

§ 11

§ 12

§ 13

§ 14

§ 15

§ 16

§ 17

§ 18

§ 19